title: 2014/543/EU: Az Európai Parlament határozata ( 2014. április 3. ) az Európai Unió 2012-es pénzügyi évre szóló általános költségvetésének végrehajtására vonatkozó mentesítésről, II. szakasz – Európai Tanács és Tanács

text:
               5.9.2014

               HU

               Az Európai Unió Hivatalos Lapja

               L 266/24

         AZ EURÓPAI PARLAMENT HATÁROZATA
   (2014. április 3.)
   az Európai Unió 2012-es pénzügyi évre szóló általános költségvetésének végrehajtására vonatkozó mentesítésről, II. szakasz – Európai Tanács és Tanács
   (2014/543/EU)
   AZ EURÓPAI PARLAMENT,

               —

               tekintettel az Európai Unió 2012-es pénzügyi évre szóló általános költségvetésére (1),

               —

               tekintettel az Európai Unió 2012-es pénzügyi évre szóló összevont éves beszámolójára (COM(2013) 570 – C7-0275/2013) (2),

               —

               tekintettel a 2012-es pénzügyi évre vonatkozó költségvetés végrehajtásáról szóló számvevőszéki éves jelentésre, az intézmények válaszaival együtt (3),

               —

               tekintettel a Számvevőszéknek a 2012-es pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti nyilatkozatára (4),

               —

               tekintettel az Európai Unió működéséről szóló szerződés 314. cikkének (10) bekezdésére, valamint 317., 318. és 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (5) és különösen annak 50., 86., 145., 146. és 147. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (6) és különösen annak 164., 165. és 166. cikkére,

               —

               tekintettel az Európai Parlament, a Tanács és a Bizottság közötti, a költségvetési fegyelemről, a költségvetési kérdésekben való együttműködésről és a hatékony és eredményes pénzgazdálkodásról szóló 2013. december 2-i intézményközi megállapodásra (7),

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére (A7-0189/2014),

               1.

               elhalasztja az Európai Tanács és a Tanács 2012-es pénzügyi évre szóló elszámolása lezárásáról szóló határozatának megadását a Tanács főtitkára számára;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Tanácsnak, a Tanácsnak, a Bizottságnak, az Európai Unió Bíróságának, a Számvevőszéknek, az európai ombudsmannak és az európai adatvédelmi biztosnak, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL L 56., 2012.2.29.

      (2)  HL C 334., 2013.11.15., 1. o.

      (3)  HL C 331., 2013.11.14., 1. o.

      (4)  HL C 334., 2013.11.15., 122. o.

      (5)  HL L 248., 2002.9.16., 1. o.

      (6)  HL L 298., 2012.10.26., 1. o.

      (7)  HL C 373., 2013.12.20., 1. o.


title: A Tanács (KKBP) 2015/1764 határozata (2015. október 1.) az ukrajnai helyzetet destabilizáló orosz intézkedések miatt hozott korlátozó intézkedésekről szóló 2014/512/KKBP tanácsi határozat módosításáról

text:
               2.10.2015

               HU

               Az Európai Unió Hivatalos Lapja

               L 257/42

         A TANÁCS (KKBP) 2015/1764 HATÁROZATA
   (2015. október 1.)
   az ukrajnai helyzetet destabilizáló orosz intézkedések miatt hozott korlátozó intézkedésekről szóló 2014/512/KKBP tanácsi határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:

               (1)

               A Tanács 2014. július 31-én elfogadta az ukrajnai helyzetet destabilizáló orosz intézkedések miatt hozott korlátozó intézkedésekről szóló 2014/512/KKBP határozatot (1).

               (2)

               A Tanács úgy ítéli meg, hogy nem indokolt, hogy a korlátozó intézkedések az európai űripar területét is érintsék.

               (3)

               Ezért a Tanács úgy határozott, hogy engedélyezni kell az Európai Unió közös katonai listáján (2) szereplő azon speciális pirotechnika eszközökkel kapcsolatos bizonyos műveleteket, amelyek a tagállami vagy valamely tagállamban letelepedett kilövőközpontok által indított hordozórakétákban való használat céljára, vagy az Unió, annak tagállamai vagy az Európai Űrügynökség űrprogramjainak részét képező kilövésekhez való használat céljára, vagy a valamely tagállamban letelepedett műholdgyártók műholdjainak üzemanyag-ellátásához céljából szükségesek,

         ELFOGADTA EZT A HATÁROZATOT:
   1. cikk
   A 2014/512/KKBP határozat a következőképpen módosul:

               1.

               A 2. cikk a következő bekezdésekkel egészül ki:
               „(5)   Az (1) és a (3) bekezdésben meghatározott tilalmakat nem kell alkalmazni a következőkre:

                           a)

                           legalább 70 %-os koncentrációjú hidrazin (CAS 302-01-2) eladása, szolgáltatása, átadása, vagy kivitele, továbbá behozatala, beszerzése vagy szállítása;

                           b)

                           nem-szimmetrikus dimetil-hidrazin (CAS 57-14-7) behozatala, beszerzése vagy szállítása;

                           c)

                           monometil hidrazin (CAS 60-34-4) eladása, szolgáltatása, átadása, vagy kivitele, továbbá behozatala, beszerzése vagy szállítása,

                     amelyek az európai kilövőközpontok által indított hordozórakétákban való használat céljára, vagy az európai űrprogramok részét képező kilövésekhez való használat céljára, vagy az európai műholdgyártók műholdjainak üzemanyag-ellátásához szükségesek.
               A hidrazinkivitel mennyiségét arra a kilövésre, illetve azokra a kilövésekre vagy műholdakra tekintettel kell kiszámítani, amelyhez vagy amelyekhez azt gyártották, és az egyes kilövésekhez vagy műholdakhoz tartozó teljes hidrazinmennyiség nem haladhatja meg a 800 kg-ot. A monometilhidrazin-kivitel mennyiségét arra a kilövésre, illetve azokra a kilövésekre vagy műholdakra tekintettel kell kiszámítani, amelyhez vagy amelyekhez azt gyártották.
               (6)   A (2) bekezdésben foglalt tilalmak nem érintik az (5) bekezdés a), b) vagy c) pontjában említett műveletekhez kapcsolódó brókertevékenység folytatását, illetve technikai segítség vagy egyéb szolgáltatás nyújtását, valamint finanszírozás vagy pénzügyi támogatás nyújtását.
               (7)   Az (5) bekezdés a), b) vagy c) pontjában és a (6) bekezdésben említett műveleteket a tagállamok illetékes hatóságainak előzetesen engedélyeznie kell. A tagállamok a Tanácsot megfelelően értesítik minden olyan esetről, amikor az engedélyt megadják. Az értesítésnek tartalmaznia kell az átadott mennyiségekre és a végfelhasználásra vonatkozó részletes adatokat.”

               2.

               A 9. cikk (1) bekezdése a következő albekezdéssel egészül ki:
               „A 2. cikk (6) bekezdését 2015. október 9-ig kell alkalmazni.”

         2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Luxemburgban, 2015. október 1-jén.

            a Tanács részéről

            az elnök

         E. SCHNEIDER

      (1)  A Tanács 2014/512/KKBP határozata (2014. július 31.) az ukrajnai helyzetet destabilizáló orosz intézkedések miatt hozott korlátozó intézkedésekről (HL L 229., 2014.7.31., 13. o.).

      (2)  HL C 129., 2015.4.21., 1. o.


title: 2006/397/EK: Az Európai Parlament és a Tanács határozata ( 2006. április 27. ) az EU Szolidaritási Alapjának a költségvetési fegyelemről és a költségvetési eljárás javításáról szóló,  1999. május 6-i  intézményközi megállapodást kiegészítő, az Európai Unió Szolidaritási Alapjának finanszírozásáról szóló, az Európai Parlament, a Tanács és a Bizottság között létrejött,  2002. november 7-i  intézményközi megállapodás 3. pontja szerinti igénybevételéről

text:
               8.6.2006

               HU

               Az Európai Unió Hivatalos Lapja

               L 154/20

      AZ EURÓPAI PARLAMENT ÉS A TANÁCS HATÁROZATA

   (2006. április 27.)
   az EU Szolidaritási Alapjának a költségvetési fegyelemről és a költségvetési eljárás javításáról szóló, 1999. május 6-i intézményközi megállapodást kiegészítő, az Európai Unió Szolidaritási Alapjának finanszírozásáról szóló, az Európai Parlament, a Tanács és a Bizottság között létrejött, 2002. november 7-i intézményközi megállapodás 3. pontja szerinti igénybevételéről
   (2006/397/EK)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel a költségvetési fegyelemről és a költségvetési eljárás javításáról szóló, 1999. május 6-i intézményközi megállapodást kiegészítő, az Európai Unió Szolidaritási Alapjának finanszírozásáról szóló, az Európai Parlament, a Tanács és a Bizottság között létrejött, 2002. november 7-i intézményközi megállapodásra (1) és különösen annak 3. pontjára,
   tekintettel az Európai Unió Szolidaritási Alapjának létrehozásáról szóló, 2002. november 11-i 2012/2002/EK tanácsi rendeletre (2),
   tekintettel a Bizottság javaslatára,
   mivel:

               (1)

               Az Európai Unió Szolidaritási Alapot („Alap”) hozott létre, hogy kifejezze szolidaritását a katasztrófák által érintett régiók lakosságával szemben.

               (2)

               A 2002. november 7-i intézményközi megállapodás az Alap igénybevételét évi 1 milliárd euro felső határig engedélyezi.

               (3)

               A 2012/2002/EK rendelet tartalmazza azon rendelkezéseket, amelyek révén az Alap igénybe vehető.

               (4)

               Bulgária, Románia és Ausztria az Alap igénybevételére irányuló kérelmet nyújtott be, öt, áradás okozta csapással kapcsolatban,

         A KÖVETKEZŐKÉPPEN HATÁROZOTT:
   1. cikk
   Az Európai Unió Szolidaritási Alapjából az Európai Unió 2006-os pénzügyi évére szóló általános költségvetése terhére 106 357 627 euro összeget vesznek igénybe kötelezettségvállalási és kifizetési előirányzatok formájában.
   2. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2006. április 27-én.

            az Európai Parlament részéről

            az elnök

         J. BORRELL FONTELLES

            a Tanács részéről

            az elnök

         H. WINKLER

      (1)  HL C 283., 2002.11.20., 1. o.

      (2)  HL L 311., 2002.11.14., 3. o.


title: A Bizottság határozata ( 2009. december 14. ) a közúti szállításra vonatkozó egyes szociális jogszabályokkal kapcsolatos formanyomtatványról szóló 2007/230/EK határozat módosításáról (az értesítés a C(2009) 9895. számú dokumentummal történt) (EGT-vonatkozású szöveg)

text:
               16.12.2009

               HU

               Az Európai Unió Hivatalos Lapja

               L 330/80

      A BIZOTTSÁG HATÁROZATA

   (2009. december 14.)
   a közúti szállításra vonatkozó egyes szociális jogszabályokkal kapcsolatos formanyomtatványról szóló 2007/230/EK határozat módosításáról
   (az értesítés a C(2009) 9895. számú dokumentummal történt)
   (EGT-vonatkozású szöveg)
   (2009/959/EU)
   AZ EURÓPAI BIZOTTSÁG,
   tekintettel az Európai Unióról szóló szerződésre és az Európai Unió működéséről szóló szerződésre,
   tekintettel a közúti szállításra vonatkozó egyes szociális jogszabályokkal kapcsolatos 3820/85/EGK és a 3821/85/EGK tanácsi rendelet végrehajtásának minimumfeltételeiről és a 88/599/EGK tanácsi irányelv hatályon kívül helyezéséről szóló, 2006. március 15-i 2006/22/EK európai parlamenti és tanácsi irányelvre (1) és különösen annak 11. cikke (3) bekezdésére és 13. cikkére,
   mivel:

               (1)

               Közúti ellenőrzéskor az elsődleges információforrást a menetíró készülékben rögzített adatok jelentik. Az adatok hiánya kizárólag azzal igazolható, hogy a menetíró készülékben való adatrögzítés, így a kézi adatbevitel objektív okok miatt nem volt lehetséges. Szükség van egy olyan igazolásra, amelyen ilyen esetekben feltüntethetők az említett okok.

               (2)

               A tapasztalatok azt mutatják, hogy a 2007/230/EK bizottsági rendelet (2) mellékletében szereplő tevékenységigazoló formanyomtatvány rovatai nem fedik le az összes olyan esetet, amikor a járművezető által végzett tevékenységeknek a menetíró készülékben való rögzítése technikai okokból nem lehetséges.

               (3)

               Annak érdekében, hogy a közúti szállításra vonatkozó egyes szociális jogszabályok összehangolásáról, a 3821/85/EGK és a 2135/98/EK tanácsi rendelet módosításáról, valamint a 3820/85/EGK tanácsi rendelet hatályon kívül helyezéséről szóló, 2006. március 15-i 561/2006/EK európai parlamenti és tanácsi rendeletben (3) szereplő rendelkezések betartására vonatkozó tagállami ellenőrzések hatékonysága és eredményessége javuljon, a formanyomtatványt a 2006/22/EK irányelv 11. cikkének (3) bekezdésében szereplő adatokon kívüli további adatok beillesztése révén célszerű módosítani.

               (4)

               Az igazoló formanyomtatványt kizárólag akkor kell használni, ha – objektív okokból kifolyólag – a menetíró készülékben rögzített adatok alapján nem igazolható az 561/2006/EK rendelet követelményeinek teljesülése.

               (5)

               Az e határozatban megállapított intézkedések összhangban vannak a közúti közlekedésben használt menetíró készülékről szóló, 1985. december 20-i 3821/85/EGK tanácsi rendelet (4) 18. cikkének (1) bekezdése által létrehozott bizottság véleményével,

         ELFOGADTA EZT A HATÁROZATOT:
   1. cikk
   A 2007/230/EK határozat mellékletének helyébe e határozat mellékletének szövege lép.
   2. cikk
   Ennek a határozatnak a tagállamok a címzettjei.

      Kelt Brüsszelben, 2009. december 14-én.

            a Bizottság részéről

         Antonio TAJANI

            alelnök

      (1)  HL L 102., 2006.4.11., 35. o.

      (2)  HL L 99., 2007.4.14., 14. o.

      (3)  HL L 102., 2006.4.11., 1. o.

      (4)  HL L 370., 1985.12.31., 8. o.

      MELLÉKLET


title: 2007/739/EK: A Tanács határozata ( 2007. október 22. ) az Európai Közösség és az Orosz Föderáció közötti, egyes acéltermékek kereskedelméről szóló megállapodás megkötéséről

text:
               17.11.2007

               HU

               Az Európai Unió Hivatalos Lapja

               L 300/51

         A TANÁCS HATÁROZATA
   (2007. október 22.)
   az Európai Közösség és az Orosz Föderáció közötti, egyes acéltermékek kereskedelméről szóló megállapodás megkötéséről
   (2007/739/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 133. cikkére, a 300. cikk (2) bekezdésével összefüggésben,
   tekintettel a Bizottság javaslatára,
   mivel:

               (1)

               Az Európai Közösségek és tagállamai, valamint az Orosz Föderáció közötti partnerségi és együttműködési megállapodás (1) (a továbbiakban: partnerségi és együttműködési megállapodás) 1997. december 1-jén lépett hatályba.

               (2)

               A partnerségi és együttműködési megállapodás 21. cikkének (1) bekezdése előírja, hogy egyes acéltermékek kereskedelmét a 15. cikk kivételével a megállapodás III. címe, valamint egy mennyiségi intézkedésekről szóló megállapodás rendelkezései szabályozzák.

               (3)

               Az 1995–2006 közötti években az egyes acéltermékek kereskedelme a partnerségi és együttműködési megállapodás felei között létrejött megállapodások hatálya alá tartozott. Helyénvaló tehát új megállapodást kötni, amely figyelembe veszi a felek közötti kapcsolat változásait.

               (4)

               A megállapodást jóvá kell hagyni,

         A KÖVETKEZŐKÉPPEN HATÁROZOTT:
   1. cikk
   (1)   Az Európai Közösség és az Orosz Föderáció közötti, egyes acéltermékek kereskedelméről szóló megállapodást a Közösség jóváhagyja.
   (2)   A megállapodás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személy(eke)t.

      Kelt Luxembourgban, 2007. október 22-én.

            a Tanács részéről

            az elnök

         J. SILVA

      (1)  HL L 327., 1997.11.28., 3. o.
    ---documentbreak---

               17.11.2007

               HU

               Az Európai Unió Hivatalos Lapja

               L 300/52

         MEGÁLLAPODÁS
   az Európai Közösség és az Orosz Föderáció közötti egyes acéltermékek kereskedelméről
   AZ EURÓPAI KÖZÖSSÉG
   egyrészről, valamint
   OROSZ FÖDERÁCIÓ
   másrészről,
   e megállapodás feleiként,
   MIVEL az egyrészről az Európai Közösségek és tagállamai, másrészről az Orosz Föderáció közötti partnerség létrehozásáról szóló partnerségi és együttműködési megállapodás (1) (a továbbiakban: a partnerségi és együttműködési megállapodás) 1997. december 1-jén hatályba lépett;
   MIVEL a felek támogatni kívánják az Európai Közösség (a továbbiakban: Közösség) és az Orosz Föderáció (a továbbiakban: Oroszország) közötti acélkereskedelem rendes és kiegyensúlyozott fejlődését;
   MIVEL a partnerségi és együttműködési megállapodás 21. cikke meghatározza, hogy a korábbi Európai Szén- és Acélközösség (a továbbiakban: ESZAK) acéltermékeinek kereskedelmét a 15. cikk kivételével a megállapodás III. címe, valamint egy megállapodás rendelkezései szabályozzák;
   MIVEL e megállapodás a partnerségi és együttműködési megállapodás 21. cikkében említett megállapodás;
   SZEM előtt tartva Oroszországnak a Kereskedelmi Világszervezethez (WTO) történő csatlakozási folyamatát és a Közösség által Oroszországnak a nemzetközi kereskedelmi rendszerbe való bevonásához nyújtott támogatást;
   MIVEL 1995–2006 között az egyes acéltermékek kereskedelmét megállapodások szabályozták; helyénvaló új megállapodást kötni, amely figyelembe veszi a felek közötti kapcsolatban kialakult változásokat;
   MIVEL e megállapodást a felek acélipara terén megvalósuló együttműködésnek kell kísérnie, beleértve a megfelelő információcserét, amely a partnerségi és együttműködési megállapodás 1. jegyzőkönyvében előírt, szén- és acélipari kapcsolattartó csoport keretében valósul meg,
   A KÖVETKEZŐKBEN ÁLLAPODTAK MEG:
   1. cikk
   (1)   E megállapodás a korábbi ESZAK acéltermékek kereskedelmére vonatkozik.
   (2)   Az I. mellékletben meghatározott acéltermékek kereskedelmére keretmennyiségek vonatkozhatnak.
   (3)   Az I. mellékletben meg nem határozott acéltermékek kereskedelmére nem vonatkoznak keretmennyiségek.
   (4)   Az e megállapodás által nem szabályozott acéltermékek és tárgyak esetén a partnerségi és együttműködési megállapodás vonatkozó rendelkezéseit kell alkalmazni.
   2. cikk
   (1)   A felek megállapodnak, hogy e megállapodás érvényességi idejére minden naptári évben megállapítják és fenntartják azokat a mennyiségi rendelkezéseket, amelyek meghatározzák az I. mellékletben meghatározott termékeknek az Orosz Föderációból a Közösségbe történő kivitelére vonatkozóan a II. mellékletben szereplő keretmennyiségeket. Az ilyen kivitelt kétszeres ellenőrzési rendszernek kell alávetni az e megállapodáshoz csatolt A. jegyzőkönyvben meghatározottak szerint.
   (2)   A felek megállapodnak abban, hogy az I. mellékletben szereplő termékek Oroszországból a Közösségbe irányuló behozatalát 2007. január 1-jétől e megállapodás hatálybalépéséig levonják a II. mellékletben szereplő keretmennyiségekből.
   (3)   A II. mellékletben említetteket meghaladó mennyiségek behozatalát abban az esetben engedélyezik, ha a közösségi gazdasági ágazat nem tudja kielégíteni a belső keresletet, és ennek következtében az I. mellékletben felsorolt termékek közül egy vagy több tekintetében hiány keletkezik. Bármelyik fél kérelmére haladéktalanul konzultációkat kell tartani a hiány mértékének objektív bizonyíték alapján történő megállapítása céljából. A konzultációk következtetésekei alapján a Közösség belső eljárásokat kezdeményez a II. mellékletben megállapított keretmennyiségek növelésére.
   (4)   Abban az esetben, ha az Európai Unió tagjelölt országai az e megállapodás lejárta előtt csatlakoznak, a felek megállapodnak abban, hogy a II. mellékletben megállapított keretmennyiségek emelését fontolóra veszik.
   3. cikk
   (1)   Az I. mellékletben megállapított termékek szabad forgalomba bocsátása céljából a Közösség vámterületére irányuló behozatal a valamely tagállam illetékes hatósága által, az orosz hatóságok által kiállított kiviteli engedély és az e megállapodáshoz csatolt A. jegyzőkönyv rendelkezéseinek megfelelő származási igazolás alapján kiállított behozatali engedély bemutatásához kötött.
   (2)   Az I. mellékletben szereplő termékeknek a Közösség vámterületére történő behozatalára nem vonatkoznak a II. mellékletben meghatározott keretmennyiségek, feltéve, hogy bejelentették, hogy azokat változatlan állapotban vagy feldolgozást követően a Közösségen kívüli újrakivitelre szánják a Közösségben meglévő igazgatási ellenőrzési rendszer keretében.
   (3)   Az első naptári év során fel nem használt keretmennyiségeknek a következő naptári év megfelelő keretmennyiségeibe történő átvitele a II. mellékletben meghatározott megfelelő keretmennyiségek 7 %-áig engedélyezett a kérdéses termékcsoport esetén arra az évre vonatkozóan, amelyben nem használták fel. Oroszország legkésőbb a következő év március 31-ig értesíti a Közösséget, ha ezt a rendelkezést alkalmazni kívánja.
   (4)   Egy adott termékcsoport keretmennyiségének 7 %-át hozzá lehet adni egy vagy több más csoport keretmennyiségéhez, amennyiben azonos termékkategóriába, vagyis az SA vagy SB kategóriába tartoznak. Továbbá az SA és SB kategóriák közötti átvitel legfeljebb 25 000 tonnáig engedélyezett. Emellett a felek megegyezése esetén az SA és SB közötti átvitel további 25 000 tonnáig lehetséges. Amennyiben Oroszország további 25 000 tonna átvitelét kérelmezi, a Közösség ésszerű határidőn – lehetőleg a kérelem kézhezvételétől számított 60 napon – belül tájékoztatja Oroszországot döntéséről. Ilyen átvitel egy naptári évben egyszer hajtható végre. A keretmennyiségek átvitelek miatti kiigazítása csak a folyó naptári évet érintheti. Oroszország legkésőbb május 1-ig értesíti a Közösséget, ha ezt a rendelkezést alkalmazni kívánja.
   4. cikk
   (1)   A kétszeres ellenőrzési rendszer hatékonyságának optimalizálása, valamint a visszaélés és kijátszás lehetőségének minimálisra csökkentése érdekében a következő rendelkezéseket kell alkalmazni:

               —

               a közösségi hatóságok minden hónap 28-ig tájékoztatják Oroszországot az előző hónapban kiállított behozatali engedélyekről,

               —

               az orosz hatóságok minden hónap 28-ig tájékoztatják a Közösséget az előző hónapban kiállított kiviteli engedélyekről.

         Az említett információk közlésével kapcsolatos jelentős időbeli eltérés esetén bármelyik fél kérhet konzultációt, melyet haladéktalanul meg kell kezdeni.
   (2)   Az (1) bekezdés sérelme nélkül, valamint e megállapodás hatékony működésének biztosítása érdekében a Közösség és Oroszország megállapodik abban, hogy megtesznek minden szükséges lépést, hogy a rendelkezések kijátszását – főleg az átrakást, az útvonal-változtatást, a származási országra vagy helyre vonatkozó hamis nyilatkozatot, okmányok meghamisítását, a mennyiségre vonatkozó hamis nyilatkozatot, hamis árumeghatározást vagy -besorolást – megakadályozzák, felderítsék, valamint megtegyék a szükséges jogi és/vagy igazgatási intézkedéseket. Ennek megfelelően a Közösség és Oroszország megállapodnak abban, hogy létrehozzák a szükséges jogi rendelkezéseket és igazgatási eljárásokat, amelyek lehetővé teszik a hatékony intézkedést az említett kijátszás ellen, valamint magukban foglalják az érintett exportőrökkel/importőrökkel szembeni, jogilag kötelező erejű korrekciós intézkedések alkalmazását.
   (3)   Amennyiben a rendelkezésre álló információk alapján a Közösség úgy véli, hogy e megállapodás rendelkezéseit kijátsszák, kérheti Oroszországtól, hogy konzultáljanak, amely konzultációt haladéktalanul meg kell tartani.
   (4)   A (3) bekezdésben említett konzultációk eredményének megérkezéséig Oroszország kormánya óvintézkedésként, illetve a Közösség kérésére megtesz minden szükséges intézkedést annak biztosítására, hogy – amennyiben elegendő bizonyíték áll rendelkezésre a rendelkezések kijátszására – a (3) bekezdésben említett konzultációkat követően elfogadandó keretmennyiségek kiigazítását végrehajtsák arra a naptári évre vonatkozóan, amelyben a (3) bekezdés szerinti konzultáció iránti kérelmet benyújtották, illetve a következő évre vonatkozóan, ha az adott naptári évre meghatározott keretmennyiség kimerült.
   (5)   Amennyiben a (3) bekezdésben említett konzultációk során a felek nem tudnak kölcsönösen elfogadható megoldást találni, a Közösség a következő jogokkal rendelkezik:

               a)

               amennyiben elegendő bizonyíték áll rendelkezésre arra, hogy az Oroszországból származó, az e megállapodás alá tartozó termékeket a megállapodás kijátszásával importálták, a megfelelő mennyiségeket a megállapodásban meghatározott keretmennyiségekbe beszámíthatja;

               b)

               amennyiben elegendő bizonyíték támasztja alá a mennyiségre vonatkozó hamis nyilatkozatot, hamis árumeghatározást vagy -besorolást, megtagadhatja a kérdéses termék behozatalát.

         (6)   A felek megállapodnak, hogy teljes mértékben együttműködnek annak érdekében, hogy megelőzzenek, illetve hatékonyan megoldjanak minden olyan problémát, amely e megállapodás kijátszásából ered.
   5. cikk
   (1)   Az e megállapodás szerint az I. mellékletben szereplő acéltermékeknek a Közösségbe történő behozatalára meghatározott keretmennyiségeket a Közösség nem osztja fel regionális részekre.
   (2)   A felek együttműködnek annak megakadályozása érdekében, hogy a Közösségbe irányuló hagyományos kereskedelmi forgalomban váratlan és káros változások következzenek be. Amennyiben a hagyományos kereskedelmi forgalomban váratlan és káros változás következik be (beleértve a regionális összefonódást vagy a hagyományos vevők elvesztését), a Közösségnek jogában áll, hogy konzultációt kérjen a probléma elfogadható megoldása érdekében. Az ilyen konzultációkat haladéktalanul meg kell tartani.
   (3)   Oroszország törekszik annak biztosítására, hogy az I. mellékletben meghatározott termékeknek a Közösségbe történő kivitelét lehetőleg egyenletesen osszák el az év során. Amennyiben a behozatal váratlan és káros mértékben megnövekedik, a Közösségnek jogában áll, hogy konzultációt kérjen a probléma elfogadható megoldása érdekében. Az ilyen konzultációkat haladéktalanul meg kell tartani.
   (4)   A (3) bekezdésben foglalt kötelezettségen túlmenően, amennyiben az orosz hatóságok által kiállított engedélyek elérték a kérdéses év keretmennyiségeinek 90 %-át, bármelyik fél kérhet konzultációt az adott év keretmennyiségeit illetően. Az ilyen konzultációkat haladéktalanul meg kell tartani. Az említett konzultációk végeredményéig az orosz hatóságok folytathatják az I. mellékletben meghatározott termékekre vonatkozó kiviteli engedélyek kiállítását, feltéve, hogy nem haladják meg a II. mellékletben megállapított mennyiségeket.
   6. cikk
   (1)   Amennyiben az I. mellékletben meghatározott valamely terméket olyan feltételek mellett importálják Oroszországból a Közösségbe, hogy az jelentős kárt okoz a hasonló termékek közösségi gyártóinak, vagy jelentős károkozással fenyeget, a Közösség minden vonatkozó információt átad Oroszországnak, hogy mindkét fél számára elfogadható megoldást találjanak. A felek haladéktalanul megkezdik a konzultációkat.
   (2)   Amennyiben az (1) bekezdésben említett konzultációkon nem jutnak megállapodásra a Közösség konzultáció iránti kérelmétől számított 30 napon belül, a Közösség folyamodhat ahhoz a joghoz, hogy védintézkedésekre vonatkozó lépéseket tegyen a partnerségi és együttműködési megállapodás rendelkezései szerint.
   (3)   E megállapodás rendelkezéseinek ellenére a partnerségi és együttműködési megállapodás 18. cikkének rendelkezéseit kell alkalmazni.
   7. cikk
   (1)   Az e megállapodás hatálya alá tartozó termékek besorolása a Közösség vám- és statisztikai nómenklatúrája alapján történik (a továbbiakban: Kombinált Nómenklatúra vagy rövidítve: KN). A Kombinált Nómenklatúrának (KN) az I. mellékletben meghatározott termékekre vonatkozó hatályos közösségi eljárásoknak megfelelően végrehajtott bármely módosítása vagy az áruk besorolásával kapcsolatos határozatok nem eredményezhetik a II. mellékletben megállapított termékek keretmennyiségének csökkentését.
   (2)   Az e megállapodás hatálya alá tartozó termékek származását a Közösségben hatályos szabályokkal összhangban kell meghatározni. A származási szabályok változásairól értesíteni kell Oroszország kormányát, amely változások nem eredményezhetik e megállapodás keretmennyiségeinek csökkentését. A fent említett termékek származásának ellenőrzésére vonatkozó eljárásokat az e megállapodáshoz csatolt A. jegyzőkönyv állapítja meg.
   8. cikk
   (1)   A kiviteli engedélyekkel és behozatali engedélyekkel kapcsolatos információknak a 4. cikk (1) bekezdése szerinti rendszeres cseréje sérelme nélkül a felek megállapodnak, hogy az I. mellékletben meghatározott termékek kereskedelmére vonatkozó, rendelkezésre álló statisztikai adatokat megfelelő időközönként kicserélik, figyelembe véve a legrövidebb időszakot, amely alatt az adott információ összeállítható, amely kiterjed a 3. cikk szerint kiállított kiviteli engedélyekre és behozatali engedélyekre, valamint a szóban forgó termékre vonatkozó import- és exportstatisztikákra.
   (2)   Bármelyik fél kérhet konzultációt, amennyiben a kicserélt adatok között valamilyen lényeges ellentmondást fedez fel.
   9. cikk
   (1)   Az előző cikkekben a különleges esetekre előírt konzultációkra vonatkozó rendelkezések sérelme nélkül bármelyik fél kezdeményezésére konzultációt kell tartani a megállapodás alkalmazásából eredő problémák megvitatatására. A konzultációkra az együttműködés szellemében és a felek eltérő nézeteinek rendezése érdekében kerül sor.
   (2)   Amennyiben e megállapodás előírja, hogy haladéktalanul konzultációkat kell tartani, a felek vállalják, hogy minden elérhető eszközt felhasználnak ennek megvalósítása érdekében.
   (3)   Valamennyi egyéb konzultációra a következő rendelkezések vonatkoznak:

               —

               minden konzultációra irányuló kérelemről írásban kell értesíteni a másik felet,

               —

               a kérelmet – amennyiben megfelelő – ésszerű időn belül jelentésnek kell követnie, mely meghatározza a konzultáció indokait,

               —

               a konzultációk a kérelem időpontjától számított egy hónapon belül elkezdődnek,

               —

               a felek a konzultáció során törekednek arra, hogy a konzultáció megkezdésétől számított egy hónapon belül mindkét fél számára elfogadható eredményt érjenek el, kivéve, ha a felek közötti megállapodással meghosszabbítják ezt az időszakot.

         10. cikk
   (1)   Ez a megállapodás aláírása napján lép hatályba. A megállapodás 2008. december 31-ig marad hatályban, a felek által elfogadott minden módosításra is figyelemmel, valamint akkor, ha a (3), illetve a (4) bekezdés rendelkezéseinek megfelelően azt nem mondják fel vagy meg nem szüntetik meg. 2008. december 31-ét követően a megállapodás időbeli hatálya évről évre automatikusan meghosszabbodik, kivéve, ha az egyik fél a szerződés lejárta előtt legalább hat hónappal írásban értesíti a másik felet a megállapodás felmondásáról. Minden éves meghosszabbítással 2,5 %-kal növekednek az egyes termékcsoportokra vonatkozó keretmennyiségek.
   (2)   Bármelyik fél bármikor javasolhat a megállapodásra vonatkozó módosításokat, melyekhez a felek közös hozzájárulása szükséges, és a módosítások megállapodásuknak megfelelően lépnek hatályba.
   (3)   Bármelyik fél felmondhatja e megállapodást, feltéve, hogy erről legalább hat hónappal korábban értesítést küldött. Ebben az esetben a megállapodás az értesítési időszak lejártakor szűnik meg, a megállapodás keretmennyiségeit pedig arányosan kell csökkenteni a felmondás hatálybalépésének napjáig számítva, kivéve, ha a felek másképp határoznak.
   (4)   Abban az esetben, ha Oroszország a megállapodás lejárta előtt csatlakozna a WTO-hoz, a megállapodás a csatlakozás napján megszűnik.
   (5)   A megállapodáshoz csatolt mellékletek, a jóváhagyott jegyzőkönyv, a nyilatkozatok és az A. jegyzőkönyv a megállapodás szerves részét képezik.

      Ez a megállapodás két-két eredeti példányban készült angol, bolgár, cseh, észt, dán, finn, francia, görög, holland, lengyel, lett, litván, magyar, máltai, német, olasz, portugál, román, spanyol, svéd, szlovák, szlovén, valamint orosz nyelven, a szövegek mindegyike egyaránt hiteles.
      Изготвено в Мафра на двадесет и шести октомври, две хиляди и седма година.
      Hecho en Mafra, el veintiseis de octubre de dos mil siete.
      V Mafře dne dvacátého šestého října dva tisíce sedm.
      Udfærdiget i Mafra, den seksogtyvende oktober to tusind og syv.
      Geschehen zu Mafra am sechsundzwanzigsten Oktober zweitausendsieben.
      Sõlmitud Mafras kahekümne kuuendal oktoobril kahe tuhande seitsmendal aastal.
      Έγινε στη Μάφρα, στις είκοσι έξι Οκτωβρίου δύο χιλιάδες επτά.
      Done at Mafra on the twenty-sixth day of October in the year two thousand and seven.
      Fait à Mafra, le vingt-six octobre deux mille sept.
      Fatto a Mafra, addì ventisei ottobre duemilasette.
      Mafrā, divi tūkstoši septītā gada divdesmit sestajā oktobrī.
      Priimta Mafroje, du tūkstančiai septintųjų metų spalio dvidešimt šeštą dieną.
      Kelt Mafrában, a kétezer-hetedik év október havának huszonhatodik napján.
      Magħmul f'Mafra, fis-sitta u għoxrin jum ta' Ottubru fis-sena elfejn u sebgħa.
      Gedaan te Mafra, de zesentwintigste oktober tweeduizendzeven.
      Sporządzono w Mafrze dnia dwudziestego szóstego października dwa tysiące siódmego roku.
      Feito em Mafra, em vinte e seis de Outubro de dois mil e sete.
      Întocmit la Mafra la douăzeci și șase octombrie două mii șapte.
      V Mafre dvadsiateho šiesteho októbra dvetisícsedem.
      V Mafri, šestindvajsetega oktobra leta dva tisoč sedem.
      Tehty Mafrassa kahdentenakymmenentenäkuudentena päivänä lokakuuta vuonna kaksituhattaseitsemän.
      Som skedde i Mafra den tjugosjätte oktober år tjugohundrasju.
      Совершено в г. Мафра двадцать шестого октября 2007 г.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar
         За Европейскoe coобщнeстbo

         За Руската Федерация
         Por la Federación de Rusia
         Za Ruskou federaci
         For Den Russiske Føderation
         Für die Russische Föderation
         Venemaa Föderatsiooni nimel
         Για τη Ρωσική Ομοσπονδία
         For the Russian Federation
         Pour la Fédération de Russie
         Per la Federazione russa
         Krievijas Federācijas vārdā
         Rusijos Federacijos vardu
         Az Orosz Föderáció részéről
         Għall-Federazzjoni Russa
         Voor de Russische Federatie
         W imieniu Federacji Rosyjskiej
         Pela Federação da Rússia
         Pentru Federația Rusă
         Za Ruskú federáciu
         Za Rusko federacijo
         Venäjän federaation puolesta
         På ryska federationen vägnar
         За Pоссийскую Федерацико

      (1)  HL L 327., 1997.11.28., 3. o.
   I. MELLÉKLET
   SA Síkhengerelt termékek
   SA1. Tekercsek

               7208100000

               7208250000

               7208260000

               7208270000

               7208360000

               7208370010

               7208370090

               7208380010

               7208380090

               7208390010

               7208390090

               7211140010

               7211190010

               7219110000

               7219121000

               7219129000

               7219131000

               7219139000

               7219141000

               7219149000

               7225303010

               7225401510

               7225502010

               7225301000

               7225309000

         SA2. Durvalemez

               7208400010

               7208512010

               7208512091

               7208512093

               7208512097

               7208512098

               7208519100

               7208519810

               7208519891

               7208519899

               7208529100

               7208521000

               7208529900

               7208531000

               7211130000

         SA3. Egyéb síkhengerelt termékek

               7208400090

               7208539000

               7208540000

               7208908010

               7209150000

               7209161000

               7209169000

               7209171000

               7209179000

               7209181000

               7209189100

               7209189900

               7209250000

               7209261000

               7209269000

               7209271000

               7209279000

               7209281000

               7209289000

               7209908010

               7210110010

               7210122010

               7210128010

               7210200010

               7210300010

               7210410010

               7210490010

               7210500010

               7210610010

               7210690010

               7210701010

               7210708010

               7210903010

               7210904010

               7210908091

               7211140090

               7211190090

               7211233091

               7211238091

               7211290010

               7211908010

               7212101000

               7212109011

               7212200011

               7212300011

               7212402010

               7212402091

               7212408011

               7212502011

               7212503011

               7212504011

               7212506111

               7212506911

               7212509013

               7212600011

               7212600091

               7219211000

               7219219000

               7219221000

               7219229000

               7219230000

               7219240000

               7219310000

               7219321000

               7219329000

               7219331000

               7219339000

               7219341000

               7219349000

               7219351000

               7219359000

               7225401290

               7225409000

         SA4. Ötvözött termékek

               7226200010

               7226912000

               7226919100

               7226919900

               7226997010

         SA5. Ötvözött kvartó lemezek

               7225401230

               7225404000

               7225406000

               7225990010

         SA6. Ötvözött hideghengerelt és bevont lemezek

               7225508000

               7225910010

               7225920010

               7226920010

         SB Rúd, szögvas, idomvas, szelvény
   SB1. Rudak

               7207198010

               7207208010

               7216311000

               7216319000

               7216321100

               7216321900

               7216329100

               7216329900

               7216331000

               7216339000

         SB2. Huzal

               7213100000

               7213200000

               7213911000

               7213912000

               7213914100

               7213914900

               7213917000

               7213919000

               7213991000

               7213999000

               7221001000

               7221009000

               7227100000

               7227200000

               7227901000

               7227905000

               7227909500

         SB3. Egyéb rúd, szögvas, idomvas, szelvény

               7207191210

               7207191291

               7207191299

               7207205200

               7214200000

               7214300000

               7214911000

               7214919000

               7214991000

               7214993100

               7214993900

               7214995000

               7214997100

               7214997900

               7214999500

               7215900010

               7216100000

               7216210000

               7216220000

               7216401000

               7216409000

               7216501000

               7216509100

               7216509900

               7216990010

               7218992000

               7222111100

               7222111900

               7222118100

               7222118900

               7222191000

               7222199000

               7222309710

               7222401000

               7222409010

               7224900289

               7224903100

               7224903800

               7228102000

               7228201010

               7228201091

               7228209110

               7228209190

               7228302000

               7228304100

               7228304900

               7228306100

               7228306900

               7228307000

               7228308900

               7228602010

               7228608010

               7228701000

               7228709010

               7228800010

               7228800090

               7301100000

         II. MELLÉKLET
   KERETMENNYISÉGEK

               (tonnában)

               Termékek

               2007-es év

               2008-as év

               SA. Síkhengerelt termékek

                  SA1. Tekercsek

               1 042 090

               1 035 000

                  SA2. Durvalemez

               270 820

               275 000

                  SA3. Egyéb síkhengerelt termékek

               565 770

               595 000

                  SA4. Ötvözött termékek

               94 860

               105 000

                  SA5. Ötvözött kvartó lemezek

               20 460

               25 000

                  SA6. Ötvözött hideghengerelt és bevont lemezek

               105 000

               110 000

               SB. Rúd, szögvas, idomvas, szelvény

                  SB1. Rudak

               55 800

               55 000

                  SB2. Huzal

               275 000

               324 000

                  SB3. Egyéb rúd, szögvas, idomvas, szelvény

               474 200

               507 000

                  Megjegyzés: Az SA és SB a termékkategóriákat jelöli.
               Az SA1–SA6 és SB1–SB3 a termékcsoportokat jelöli.

         KÖLCSÖNÖSEN ELFOGADOTT JEGYZŐKÖNYV
   E megállapodás értelmében a felek megállapodnak a következőkben:

               —

               a 4. cikk (1) bekezdésében előírt, a kiviteli engedélyekre és behozatali engedélyekre vonatkozó információcsere során a felek a Közösség egészén kívül a tagállamoknak is megküldik az információkat,

               —

               amennyiben a felek az 5. cikk (2) bekezdésében említett konzultációk során nem tudnak kölcsönösen elfogadható megoldást találni, Oroszország – amennyiben a Közösség kéri – oly módon működik együtt, hogy nem bocsát ki kiviteli engedélyeket olyan rendeltetési cél vonatkozásában, ahol az ilyen engedélyek alapján megvalósuló behozatal tovább súlyosbítaná a hagyományos kereskedelmi forgalomban bekövetkezett váratlan és káros változásokból származó problémákat, ugyanakkor más közösségi rendeltetési célok tekintetében Oroszország folytathatja az engedélyek kibocsátását,

               —

               a felek szorosan együttműködnek annak megakadályozása érdekében, hogy a tekercsek (SA1. termékcsoport) hagyományos kereskedelmi forgalmában váratlan és káros változások következzenek be; Oroszország elsőbbséget biztosít e termékek hagyományos vevőinek érkező szállítmányok számára annak érdekében, hogy ne zavarják meg a közösségi piacot, továbbá bármely felmerülő probléma esetén a felek azonnal értesítik a másik felet, valamint,

               —

               Oroszország kellő mértékben figyelembe veszi a Közösségen belüli kis regionális piacok érzékeny jellegét mind hagyományos ellátási szükségleteik, mind a regionális összefonódások megakadályozása tekintetében.

         1. NYILATKOZAT
   Abban az esetben, ha orosz piaci szereplők olyan szolgáltatási központokat hoznának létre a Közösségben, amelyek az e megállapodás hatálya alá tartozó és Oroszországból származó termékek további feldolgozásával foglalkoznának, Oroszország kijelenti, hogy kérheti a II. mellékletben említett keretmennyiségek növelését. Ez esetben a Közösség megvizsgálja az ilyen, a növelésre vonatkozó kérelmet, és – amennyiben szükséges – a felek konzultációkat kezdenek.
   2. NYILATKOZAT
   A felek kijelentik, hogy céljuk az acéltermékek kereskedelme teljes körű liberalizációjának megvalósítása. Mindkét fél elismeri továbbá, hogy az egymás közötti kereskedelem előmozdításának fontos feltétele, hogy az általuk a versennyel, az állami támogatásokkal és a környezetvédelemmel kapcsolatosan alkalmazandó rendelkezések összeegyeztethetők legyenek. E célból és Oroszország kérelmére a Közösség a megfelelő meghatározott költségvetési határokon belül technikai segítséget nyújt Oroszországnak, hogy a Közösségben elfogadott és alkalmazott rendelkezésekkel összeegyeztethető jogszabályi rendelkezéseket fogadjanak el és alkalmazzanak. A technikai segítséget a mindkét fél által jóváhagyott, részletes projekteken keresztül juttatják el.
   3. NYILATKOZAT
   A felek megállapodnak abban, hogy a másik fél tekintetében nem alkalmaznak keretmennyiségeket, vámokat, díjakat vagy egyéb, hasonló intézkedéseket az EK kombinált nómenklatúrájának 7204 kódja alá tartozó vastörmelék és -hulladék kivitele tekintetében, a partnerségi és együttműködési megállapodás 19. cikke rendelkezéseinek sérelme nélkül.
   Az előző bekezdés sérelme nélkül Oroszország jelenleg adót alkalmaz az EK kombinált nómenklatúrájának 7204 kódja alá tartozó vastörmelék és -hulladék kivitele tekintetében. Az adó jelenleg 15 %, de legalább 15 EUR tonnánként minden, a 7204 kód alá tartozó termékre, kivéve a 7204 41 00 alá tartozókat, ahol az adó 5 %.
   A felek megállapodnak abban, hogy folytatják a tárgyalásokat a kielégítő megoldás megtalálása érdekében. Továbbá tudomásul veszik, hogy a megállapodás II. mellékletében meghatározott keretmennyiségeket 12 %-kal emelik, ha Oroszország az adót teljes mértékben eltörli, illetőleg alacsonyabb, később meghatározandó százalékkal növelik, ha az ilyen adót csökkentik, feltéve hogy semmiféle olyan más intézkedést nem vezet be Oroszország, amely a szabad exportot akadályozhatja.
   A Közösség számára különös jelentőséggel bíró termékek: 7204 10 00, 7204 21 10, 7204 41 10, 7204 49 10, 7204 49 30, 7204 49 91 és 7204 49 99.
   A. JEGYZŐKÖNYV
   I.   CÍM
   BESOROLÁS
   1. cikk
   A Közösség illetékes hatóságai vállalják, hogy a Kombinált Nómenklatúrának (KN) az e megállapodás hatálya alá tartozó termékeket érintő változásairól a Közösségben történő hatálybalépésük napja előtt legalább egy hónappal értesítik Oroszországot.
   II.   CÍM
   SZÁRMAZÁS
   2. cikk
   (1)   Az e megállapodás hatálya alá tartozó, Oroszországból származó (a származást a megfelelő közösségi rendeletek alapján meghatározva), a Közösségbe irányuló behozatalra szánt termékeket az e megállapodással létrehozott szabályozásnak megfelelően az e jegyzőkönyvhöz mellékelt mintának megfelelő, az orosz származást igazoló származási bizonyítványnak kell kísérnie.
   (2)   A származási bizonyítványon szerepelnie kell az orosz jogszabályok által felhatalmazott illetékes orosz szervek arra vonatkozó igazolásának, hogy az adott termék Oroszországból származónak tekinthető-e.
   3. cikk
   A származási bizonyítványt kizárólag az exportőr, illetve – az exportőr felelősségére – meghatalmazott képviselője által írásban benyújtott kérelem alapján állítják ki. Az orosz jogszabályok által erre felhatalmazott orosz szervek biztosítják, hogy a származási bizonyítványt megfelelően töltötték ki, és e célból bármilyen szükséges igazoló okmányt bekérhetnek, vagy elvégezhetik az általuk szükségesnek tartott ellenőrzéseket.
   4. cikk
   A származási bizonyítványon szereplő nyilatkozatok és a vámhivatalhoz a termékekkel kapcsolatos szükséges behozatali vámalakiságok elvégzése céljából benyújtott okmányokon szereplő nyilatkozatok közötti kisebb ellentmondások felfedezése nem támaszt eleve kétségeket a bizonyítványon szereplő nyilatkozat vonatkozásában.
   III.   CÍM
   A KERETMENNYISÉGEK HATÁLYA ALÁ TARTOZÓ TERMÉKEKRE VONATKOZÓ KÉTSZERES ELLENŐRZÉSI RENDSZER
   I.   SZAKASZ
   Kivitel
   5. cikk
   A megfelelő orosz állami hatóságok a megállapodás II. mellékletében meghatározott megfelelő keretmennyiségeken belül kiviteli engedélyt állítanak ki a megállapodás hatálya alá tartozó acéltermékek Oroszországból származó valamennyi szállítmányához.
   6. cikk
   (1)   A kiviteli engedély megegyezik az e jegyzőkönyvhöz mellékelt mintával, és export esetén a Közösség teljes vámterületén felhasználható.
   (2)   Minden kiviteli engedélynek igazolnia kell többek között, hogy a kérdéses termék mennyiségét beszámították az adott termékre a megállapodás II. mellékletében meghatározott keretmennyiségbe.
   7. cikk
   Az illetékes közösségi hatóságokat haladéktalanul tájékoztatni kell a már kiállított kiviteli engedélyek visszavonásáról vagy módosításáról.
   8. cikk
   (1)   Az exportmennyiséget az áruszállítás évére vonatkozóan megállapított keretmennyiségbe számítják be abban az esetben is, ha a kiviteli engedély kiállítására a szállítást követően került sor.
   (2)   Az (1) bekezdés alkalmazásában az áruszállítás az exportáló szállítóeszközre történő berakodás napján tekinthető megtörténtnek, melyet a fuvarlevél vagy más szállítási fuvarokmány bizonyít.
   II.   SZAKASZ
   Behozatal
   9. cikk
   A megállapodás hatálya alá tartozó termékeknek a Közösségben történő szabad forgalomba bocsátása behozatali engedély bemutatásához kötött.
   10. cikk
   (1)   A kiviteli engedélyt az importőrnek legkésőbb a benne feltüntetett áruk elszállítását követő év március 31-ig kell bemutatnia.
   (2)   A Közösség illetékes hatóságai a 9. cikkben említett behozatali engedélyeket a vonatkozó kiviteli engedély eredeti példányának az importőr által történő bemutatásától számított tíz munkanapon belül állítják ki.
   (3)   A behozatali engedélyek a kiállításuk napjától számított négy hónapig használhatók fel a Közösség vámterületére történő importáláshoz.
   (4)   A Közösség illetékes hatóságai minden esetben érvénytelenítik a már kiállított behozatali engedélyeket, amennyiben a megfelelő kiviteli engedélyt visszavonták.
   Amennyiben azonban a Közösség illetékes hatóságait csak azt követően értesítették a kiviteli engedély visszavonásáról vagy érvénytelenítéséről, hogy a termékeket a Közösségben szabad forgalomba bocsátották, az adott mennyiségeket be kell számítani a termékre vonatkozóan megállapított keretmennyiségbe.
   11. cikk
   Amennyiben a Közösség illetékes hatóságai megállapítják, hogy az illetékes orosz hatóságok által kiállított kiviteli engedélyben szereplő összmennyiség meghaladja a megállapodás II. mellékletében meghatározott keretmennyiséget, a Közösség hatóságai felfüggesztik a behozatali engedélyek további kiállítását. Ez esetben a Közösség illetékes hatóságai haladéktalanul tájékoztatják Oroszország illetékes hatóságait, és a megállapodás 9. cikkének (2) bekezdése szerint azonnali konzultációkat kell kezdeni.
   IV.   CÍM
   A KIVITELI ENGEDÉLYEK ÉS A SZÁRMAZÁSI BIZONYÍTVÁNYOK FORMANYOMTATVÁNYA ÉS ELKÉSZÍTÉSE, VALAMINT A KÖZÖSSÉGBE IRÁNYULÓ KIVITELRE VONATKOZÓ KÖZÖS RENDELKEZÉSEK
   12. cikk
   (1)   A kiviteli engedély és a származási bizonyítvány másolatokat is tartalmazhat, melyeket ennek megfelelően kell jelölni. Az okmányok angol nyelven készülnek. Amennyiben az okmányokat kézírással állítják ki, a rovatokat tollal és nyomtatott betűvel kell kitölteni.
   Az okmányok mérete 210 × 297 mm. A felhasznált papírnak fehér írólapnak kell lennie a meghatározott méretben, mechanikai rostanyag nélkül, és tömege nem lehet kevesebb mint 25 g/m2. Több példány esetén csak a legfelső, eredeti példányt kell guilloche-mintás nyomtatott háttérrel nyomtatni. Ezt a példányt egyértelműen „Eredeti” felirattal, míg a többi példányt „Másolat” felirattal kell ellátni. A Közösség illetékes hatóságai e megállapodás rendelkezéseinek megfelelően csak az eredeti példányt fogadják el érvényesnek kiviteli célokra.
   (2)   Minden okmány szabványos – nyomtatott vagy kézírásos – sorozatszámmal rendelkezik, amelynek alapján azonosítható.
   E sorozatszám a következő elemekből áll:

               —

               az exportáló országot jelölő két betű: RU,

               —

               a vámkezelést végző rendeltetési tagállamot jelölő két betű:

                           BE

                           =

                           Belgium

                           BG

                           =

                           Bulgária

                           CZ

                           =

                           Cseh Köztársaság

                           DK

                           =

                           Dánia

                           DE

                           =

                           Németország

                           EE

                           =

                           Észtország

                           EL

                           =

                           Görögország

                           ES

                           =

                           Spanyolország

                           FR

                           =

                           Franciaország

                           IE

                           =

                           Írország

                           IT

                           =

                           Olaszország

                           CY

                           =

                           Ciprus

                           LV

                           =

                           Lettország

                           LT

                           =

                           Litvánia

                           LU

                           =

                           Luxemburg

                           HU

                           =

                           Magyarország

                           MT

                           =

                           Málta

                           NL

                           =

                           Hollandia

                           AT

                           =

                           Ausztria

                           PL

                           =

                           Lengyelország

                           PT

                           =

                           Portugália

                           RO

                           =

                           Románia

                           SI

                           =

                           Szlovénia

                           SK

                           =

                           Szlovákia

                           FI

                           =

                           Finnország

                           SE

                           =

                           Svédország

                           GB

                           =

                           Egyesült Királyság,

               —

               a kérdéses évet jelölő egyjegyű szám az évszám utolsó számjegyének megfelelően, pl. az „7” a 2007. évet jelöli,

               —

               az exportáló ország okmányokat kiállító hivatalát jelölő 01–99 közötti kétjegyű szám,

               —

               az érintett rendeltetési tagállamhoz folytatólagosan hozzárendelt ötjegyű szám, 00001-től 99999-ig.

         13. cikk
   A kiviteli engedélyt és a származási bizonyítványt a hozzájuk tartozó termékek szállítása után is kiállíthatják. Ebben az esetben a kiviteli engedélyeket „utólag kiállítva” megjegyzéssel látják el.
   14. cikk
   (1)   A kiviteli engedély vagy származási bizonyítvány ellopása, elvesztése vagy megsemmisülése esetén az exportőr kérelmet nyújthat be az okmányt kiállító illetékes orosz állami hatóságokhoz, hogy a birtokában lévő kiviteli okmányok alapján állítsanak ki másodlatot. Az ilyen bizonyítvány vagy engedély említett módon kiállított másodlatát „másodlat” megjegyzéssel kell ellátni.
   (2)   A másodlaton az eredeti engedély vagy származási bizonyítvány keltezését kell feltüntetni.
   V.   CÍM
   ADMINISZTRATÍV EGYÜTTMŰKÖDÉS
   15. cikk
   A Közösség és Oroszország szorosan együttműködik e jegyzőkönyv rendelkezéseinek végrehajtásában. Ennek érdekében mindkét fél elősegíti a kapcsolattartást és a véleménycserét, a gyakorlati kérdésekben is.
   16. cikk
   E jegyzőkönyv megfelelő alkalmazásának biztosítása érdekében a Közösség és Oroszország kölcsönösen segítséget nyújt a kiállított kiviteli engedélyek és származási bizonyítványok, illetve az e jegyzőkönyv értelmében tett nyilatkozatok hitelességének és pontosságának ellenőrzéséhez.
   17. cikk
   Oroszország megküldi a Közösségnek (Európai Bizottság) azon illetékes orosz állami hatóságok nevét és címét, amelyek felhatalmazással rendelkeznek a kiviteli engedélyek kiállítására és ellenőrzésére, valamint az orosz jogszabályok által a származási bizonyítványok kibocsátására felhatalmazott, illetékes orosz szervek nevét és címét, az általuk használt bélyegzők és aláírások mintájával együtt. Oroszország az említett információkkal kapcsolatos változásokról is értesíti a Közösséget (Európai Bizottság).
   18. cikk
   (1)   A származási bizonyítványok vagy kiviteli engedélyek utólagos ellenőrzését szúrópróbaszerűen végzik el, illetve ha a Közösség illetékes hatóságainak alapos oka van kétségbe vonni a származási bizonyítvány vagy a kiviteli engedély valódiságát vagy a kérdéses termékek tényleges származására vonatkozó információ helyességét.
   (2)   Ilyen esetekben a Közösség illetékes hatóságai visszaküldik a származási bizonyítványt vagy a kiviteli engedélyt, illetve ezek másolatát az illetékes orosz hatóságoknak, szükség szerint megadva a formai vagy lényegi okokat, amelyek igazolják a vizsgálat szükségességét. Amennyiben számlát nyújtottak be, azt vagy annak másolatát csatolni kell a származási bizonyítványhoz vagy a kiviteli engedélyhez, illetve azok másolatához. Az illetékes hatóságok minden olyan információt is továbbítanak, amely arra utal, hogy az említett származási bizonyítványon vagy kiviteli engedélyen megadott adatok helytelenek.
   (3)   Az (1) bekezdést a származási nyilatkozatok e jegyzőkönyv 2. cikke szerinti utólagos ellenőrzése esetén is alkalmazni kell.
   (4)   Az (1) és (2) bekezdésben említett utólagos ellenőrzések eredményeit legkésőbb három hónapon belül közlik az illetékes közösségi hatóságokkal. A közölt információnak tartalmaznia kell, hogy a vitatott bizonyítvány vagy engedély a ténylegesen exportált termékekre vonatkozik-e, valamint hogy e termékek a megállapodással létrehozott szabályozás szerint exportálhatók-e. A Közösség illetékes hatóságai továbbá kérhetik a tények és különösen az áruk tényleges származásának pontos megállapításához szükséges valamennyi irat másolatát.
   (5)   Az illetékes orosz szervek a származási bizonyítványok utólagos ellenőrzése céljából a bizonyítványok másolatát, valamint a vonatkozó kiviteli okmányokat legalább egy évig megtartják a megállapodás lejártát követően.
   (6)   Az e cikkben meghatározott szúrópróbaszerű ellenőrzési eljárás alkalmazása nem akadályozhatja a kérdéses termékek szabad forgalomba bocsátását.
   19. cikk
   (1)   Amennyiben a 18. cikkben említett ellenőrzési eljárás vagy az illetékes közösségi vagy orosz hatóságok rendelkezésére álló információ e megállapodás rendelkezéseinek kijátszására vagy megszegésére utal, illetve úgy tűnik, hogy arra utal, a felek szorosan és a kellő sürgősséggel együttműködnek a rendelkezések kijátszásának vagy megszegésének megakadályozása érdekében.
   (2)   E célból az illetékes orosz hatóságok saját kezdeményezésükre vagy a Közösség kérelmére elvégzik vagy elvégeztetik a szükséges vizsgálatokat azokkal az eljárásokkal kapcsolatban, amelyek e jegyzőkönyv rendelkezéseinek kijátszásához vagy megszegéséhez járulnak hozzá, vagy amelyek a Közösség számára ilyennek tűnnek. Oroszország közli az említett vizsgálatok eredményét a Közösséggel, beleértve bármilyen más vonatkozó információt is, amely lehetővé teszi a rendelkezések kijátszása és megszegése okának, többek között az áruk tényleges származásának megállapítását.
   (3)   A Közösség és Oroszország közötti megállapodás alapján a Közösség által kijelölt tisztviselők jelen lehetnek a (2) bekezdésben említett vizsgálatoknál.
   (4)   Az (1) bekezdésben említett együttműködés során a közösségi és az orosz illetékes hatóságok kicserélnek minden olyan információt, amelyet a felek e megállapodás rendelkezései kijátszásának és megszegésének megakadályozásában felhasználhatónak tartanak. Ezen információcserék az e megállapodás hatálya alá tartozó termékfajták Oroszország és harmadik országok közötti kereskedelmére vonatkozó információkat is érintenek, különösen amennyiben a Közösségnek alapos oka van feltételezni, hogy az adott termékeket átszállíthatják Oroszország területén a Közösségbe történő behozatalt megelőzően. Az említett információk a Közösség kérelmére – amennyiben hozzáférhetőek – tartalmazhatják az összes vonatkozó irat másolatát.


title: A Tanács (KKBP) 2015/2215 határozata (2015. november 30.) a Szíriai Arab Köztársaságban végrehajtott vegyi támadások elkövetőinek azonosítására szolgáló OPCW–ENSZ közös vizsgálati mechanizmust létrehozó 2235 (2015) ENSZ BT-határozat támogatásáról

text:
               1.12.2015

               HU

               Az Európai Unió Hivatalos Lapja

               L 314/51

         A TANÁCS (KKBP) 2015/2215 HATÁROZATA
   (2015. november 30.)
   a Szíriai Arab Köztársaságban végrehajtott vegyi támadások elkövetőinek azonosítására szolgáló OPCW–ENSZ közös vizsgálati mechanizmust létrehozó 2235 (2015) ENSZ BT-határozat támogatásáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 26. cikke (2) bekezdésére és 31. cikke (1) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               Az ENSZ Biztonsági Tanácsa 2015. augusztus 7-én egyhangúlag elfogadta a 2235 (2015) sz. ENSZ BT-határozatot, amelyben elítélte a mérgező vegyi anyagoknak – például a klórnak – a Szíriai Arab Köztársaságban vegyi fegyverként történő használatát, és amelyben határozott szándékát fejezte ki az ilyen cselekményekért felelős személyek azonosítása iránt. Az ENSZ Biztonsági Tanácsa ennek érdekében – először egyéves időtartamra, amely szükség esetén a későbbiekben meghosszabbítható – közös vizsgálati mechanizmust hozott létre, hogy a lehetőségekhez mérten azonosítsa azokat a személyeket, szervezeteket, csoportokat és kormányokat, akik/amelyek elkövetőként, szervezőként, támogatóként vagy egyéb módon érintettek vegyi anyagoknak – többek között klórnak és más mérgező vegyi anyagoknak – a Szíriai Arab Köztársaságban fegyverként történő alkalmazásában, feltéve, hogy a Vegyifegyver-tilalmi Szervezet (OPCW) tényfeltáró missziója megállapítja, illetve megállapította, hogy a Szíriai Arab Köztársaságban egy adott incidens során fegyverként vegyi anyagokat – többek között klórt és más mérgező vegyi anyagokat – is alkalmaztak, illetve feltehetőleg alkalmaztak.

               (2)

               Az ENSZ Biztonsági Tanácsa 2015. szeptember 10-én jóváhagyta a 2235 (2015) ENSZ BT-határozattal létrehozott OPCW–ENSZ közös vizsgálati mechanizmusra vonatkozó, többek között feladatkörének bizonyos elemeit is tartalmazó ajánlásokat, amelyeket az ENSZ-főtitkár a 2015. augusztus 27-i és szeptember 9-i levelében nyújtott be az ENSZ Biztonsági Tanácsa elnökének.

               (3)

               A tömegpusztító fegyverek elterjedése elleni uniós stratégia (a továbbiakban: stratégia) hangsúlyozza a vegyi fegyverek kifejlesztésének, gyártásának, felhalmozásának és használatának tilalmáról, valamint megsemmisítéséről szóló egyezmény (a továbbiakban: CWC) és az OPCW döntő szerepét a vegyi fegyverektől mentes világ megteremtésében.

               (4)

               Az Unió aktívan dolgozik a stratégia végrehajtásán és megvalósítja az annak III. fejezetében felsorolt intézkedéseket, elsősorban azáltal, hogy pénzügyi forrásokat szabadít fel a multilaterális intézmények – például az OPCW – által irányított specifikus projektek támogatására. Ennek megfelelően a Tanács 2013. december 9-én elfogadta az OPCW tevékenységeinek a 2118 (2013) ENSZ BT-határozat, az OPCW Végrehajtó Tanácsának a szíriai vegyi fegyverek megsemmisítéséről szóló 2013. szeptember 27-i határozata és az ezeket követően meghozott és kapcsolódó határozatok keretében történő támogatásáról szóló 2013/726/KKBP határozatot (1). A Tanács továbbá 2015. február 17-én elfogadta az OPCW tevékenységeinek a stratégia végrehajtásának keretében történő támogatásáról szóló (KKBP) 2015/259 határozatot (2).

               (5)

               Az OPCW főigazgatója 2015. szeptember 23-án levélben fordult az Unió külügyi és biztonságpolitikai főképviselőjéhez (a továbbiakban: főképviselő), hogy az Unió pénzügyi hozzájárulását kérje egy olyan alaphoz, amely a Szíriai Arab Köztársaságban az OPCW-missziókat, többek között az OPCW tényfeltáró missziójával kapcsolatos tevékenységeket finanszírozza, támogatva ezzel a közös vizsgálati mechanizmust a vegyi anyagok – többek között klór és más mérgező vegyi anyagok – fegyverként történő alkalmazására vonatkozó állításoknak a vizsgálata során..

               (6)

               Az OPCW–ENSZ közös vizsgálati mechanizmus vezetője 2015. szeptember 24-én levélben fordult a főképviselőhöz, hogy egy alapon keresztül pénzügyi támogatást kérjen a közös vizsgálati mechanizmus számára.

               (7)

               Azt követően, hogy a Szíriai Arab Köztársaság 2013. október 14-i hatállyal csatlakozott a CWC-hez, az OPCW felel annak ellenőrzéséért, hogy a Szíriai Arab Köztársaság betartja-e a CWC rendelkezéseit és az OPCW Végrehajtó Tanácsa által hozott vonatkozó határozatokban foglaltakat, továbbá adott esetben az ENSZ-főtitkárral egyeztetve feladata bejelenteni az ENSZ Biztonsági Tanácsának a 2118 (2013) ENSZ BT-határozat be nem tartását.

               (8)

               E határozat technikai végrehajtásával az OPCW-t, valamint a közös vizsgálati mechanizmus alapjának végrehajtó hivatalaként a Leszerelési Ügyek Hivatalát (UNODA) kell megbízni. A projektek uniós támogatása kizárólag az OPCW, illetve a közös vizsgálati mechanizmus alapjába befizetett önkéntes hozzájárulások révén finanszírozható. Az Unió által nyújtandó említett hozzájárulások döntő fontosságúak lesznek ahhoz, hogy az OPCW és a közös vizsgálati mechanizmus teljesíthesse a 2235 (2015) ENSZ BT-határozatban meghatározott feladatait.

               (9)

               Az uniós pénzügyi hozzájárulás megfelelő kezelésének felügyeletével a Bizottságot kell megbízni,

         ELFOGADTA EZT A HATÁROZATOT:
   1. cikk
   (1)   A stratégia bizonyos elemeinek végrehajtása céljából az Unió támogatja az OPCW-t és a közös vizsgálati mechanizmust azáltal, hogy hozzájárul a 2235 (2015) ENSZ BT-határozat szerinti tevékenységeikkel kapcsolatos költségekhez a következő átfogó cél érdekében: azoknak a személyeknek, szervezeteknek, csoportoknak és kormányoknak az azonosítása, akik/amelyek elkövetőként, szervezőként, támogatóként vagy egyéb módon érintettek vegyi anyagoknak – többek között klórnak és más mérgező vegyi anyagoknak – a Szíriai Arab Köztársaságban fegyverként történő alkalmazásában, feltéve, hogy az OPCW tényfeltáró missziója megállapítja, illetve megállapította, hogy a Szíriai Arab Köztársaságban egy adott incidens során fegyverként vegyi anyagokat – többek között klórt és más mérgező vegyi anyagokat – is alkalmaztak, illetve feltehetőleg alkalmaztak.
   (2)   Az (1) bekezdésben említett cél megvalósítása érdekében az Unió az alábbi projekteket támogatja:

               a)

               a Szíriai Arab Köztársaságban különleges OPCW-missziók, ideértve az OPCW tényfeltáró missziójával kapcsolatos tevékenységeket, támogatva ezzel a közös vizsgálati mechanizmust, amely a vegyi anyagok – többek között klór és más mérgező vegyi anyagok – fegyverként történő alkalmazására vonatkozó állításokat vizsgálja meg;

               b)

               az OPCW–ENSZ közös vizsgálati mechanizmus, ideértve annak létrehozását és a 2235 (2015) ENSZ BT-határozat szerinti teljes működőképességének kialakítását is.

         A projektek részletes leírása a mellékletben található.
   2. cikk
   (1)   E határozat végrehajtásáért a főképviselő felel.
   (2)   Az 1. cikk (2) bekezdésében említett projektek technikai végrehajtásával az OPCW-t, valamint a közös vizsgálati mechanizmus alapjának végrehajtó hivatalaként az UNODA-t kell megbízni. E feladatukat a főképviselő felügyelete mellett látják el. A főképviselő e célból megköti a szükséges megállapodásokat az OPCW-vel és az UNODA-val.
   3. cikk
   (1)   Az 1. cikk (2) bekezdésében említett projektek végrehajtására szolgáló pénzügyi referenciaösszeg 4 586 096,00 EUR.
   (2)   Az (1) bekezdésben meghatározott összeggel finanszírozott kiadásokat az Unió költségvetésére alkalmazandó eljárásoknak és szabályoknak megfelelően kell kezelni.
   (3)   Az (1) bekezdésben említett kiadások megfelelő kezelését a Bizottság felügyeli. E célból egy-egy finanszírozási megállapodást köt az OPCW-vel, illetve a közös vizsgálati mechanizmus alapjának végrehajtó hivatalaként az UNODA-val. A finanszírozási megállapodásokban ki kell kötni, hogy az OPCW-nek és az ENSZ-nek biztosítania kell az uniós hozzájárulás láthatóságát, annak mértékével arányosan.
   (4)   A Bizottság törekszik arra, hogy a (3) bekezdésben említett finanszírozási megállapodásokat e határozat hatálybalépését követően mielőbb megkösse. Tájékoztatja a Tanácsot az ezen eljárás során esetlegesen felmerülő nehézségekről, valamint az említett finanszírozási megállapodások megkötésének időpontjáról.
   4. cikk
   (1)   A főképviselő az OPCW és az OPCW–ENSZ közös vizsgálati mechanizmus által készített rendszeres beszámolók alapján jelentést tesz a Tanácsnak e határozat végrehajtásáról. Ezek a jelentések képezik a Tanács által végzett értékelés alapját.
   (2)   A Bizottság tájékoztatja a Tanácsot az 1. cikk (2) bekezdésében említett projektek végrehajtásának pénzügyi vonatkozásairól.
   5. cikk
   (1)   Ez a határozat az elfogadásának napján lép hatályba.
   (2)   Ez a határozat a 3. cikk (3) bekezdésben említett, a Bizottság és az OPCW, illetve a Bizottság és az UNODA között létrejött finanszírozási megállapodás megkötésének időpontját követően 18 hónappal hatályát veszti, vagy 2016. május 31-én hatályát veszti abban az esetben, ha ezen időpontig nem kerül sor a szóban forgó finanszírozási megállapodások megkötésére.

      Kelt Brüsszelben, 2015. november 30-án.

            a Tanács részéről

            az elnök

         É. SCHNEIDER

      (1)  A Tanács 2013/726/KKBP határozata (2013. december 9.) a 2118 (2013) sz. ENSZ BT-határozatnak és az OPCW Végrehajtó Tanácsa EC-M-33/Dec 1 határozatának a tömegpusztító fegyverek elterjedése elleni uniós stratégia végrehajtása keretében történő támogatásáról (HL L 329., 2013.12.10., 41. o.).

      (2)  A Tanács (EU) 2015/259 határozata (2015. február 17.) a Vegyifegyver-tilalmi Szervezet (OPCW) tevékenységeinek a tömegpusztító fegyverek elterjedése elleni uniós stratégia végrehajtásának keretében történő támogatásáról (HL L 43., 2015.2.18., 14. o.).

      MELLÉKLET

         A 2235 (2015) ENSZ BT-határozatnak a tömegpusztító fegyverek elterjedése elleni uniós stratégia végrehajtásának keretében történő európai uniós támogatása

      1.   Általános keret és célkitűzések

      2014 áprilisában, amikor a szíriai vegyi fegyverek eltávolítását és megsemmisítését célzó művelet a legintenzívebb szakaszában járt, súlyos állítások fogalmazódtak meg azzal kapcsolatban, hogy civilek ellen fegyverként klórt vetettek be. A Vegyifegyver-tilalmi Szervezet (OPCW) főigazgatója az említett állítások kivizsgálása céljából létrehozta az OPCW tényfeltáró misszióját (a továbbiakban: tényfeltáró misszió). Ezt a döntést az OPCW Végrehajtó Tanácsa is támogatta, az Egyesült Nemzetek (ENSZ) főtitkára pedig felajánlotta segítségét.
      Az OPCW és az ENSZ személyzetének tagjaiból álló csoport 2014 májusában helyszíni vizsgálat elvégzését kísérelte meg az egyik olyan faluban, amelyben az értesülések szerint klórtámadást hajtottak végre. A szír kormány illetve az ellenzék által ellenőrzött területek közötti ütközőzónán áthaladva azonban fegyveres támadás érte a csoportot, és fel kellett adniuk a küldetésüket. A tényfeltáró misszió ennek ellenére folytatta munkáját, és egy Szírián kívüli biztonságos helyen meghallgatta a szemtanúkat, a kezelőorvosokat, az elsődleges beavatkozókat és az áldozatokat. A tényfeltáró misszió ennek alapján nagy bizonyossággal arra a következtetésre jutott, hogy három észak-szíriai faluban – tisztán vagy keverék formájában – valóban klórt alkalmaztak fegyverként.
      Az OPCW Végrehajtó Tanácsa a 2015. február 4-én elfogadott EC-M-48/DEC.1 határozatában komoly aggodalmának adott hangot a tényfeltáró misszió megállapításai kapcsán, és ismét a lehető leghatározottabban elítélte, hogy bárki bármilyen körülmények között vegyi fegyvert alkalmazzon. Az OPCW Végrehajtó Tanácsa továbbá támogatását fejezte ki aziránt, hogy a tényfeltáró misszió folytassa a munkát, elsősorban azzal, hogy megvizsgálja a vegyi fegyverek szíriai alkalmazására vonatkozó állításokkal kapcsolatban rendelkezésre álló, akár a Szíriai Arab Köztársaság, akár mások által szolgáltatott valamennyi információt. Ezután az ENSZ Biztonsági Tanácsa 2015. március 6-án elfogadta a 2209 (2015) ENSZ BT-határozatot, amelyben jóváhagyta az OPCW Végrehajtó Tanácsának határozatát, és amelyben az említett támadásokért felelős személyek felelősségre vonására szólított fel.
      Az ENSZ Biztonsági Tanácsa e határozatát követően 2015. augusztus 7-én egyhangúlag elfogadta a 2235 (2015) ENSZ BT-határozatot, amelyben elítélte a mérgező vegyi anyagoknak – például a klórnak – a Szíriai Arab Köztársaságban vegyi fegyverként történő használatát, és amelyben határozott szándékát fejezte ki az ilyen cselekményekért felelős személyek azonosítása iránt. Az ENSZ Biztonsági Tanácsa ezzel összefüggésben emlékeztetett a fojtó, mérgező vagy más gázok használatának, és a hadviselés bakteriológiai módszereinek tilalmáról szóló jegyzőkönyvre, a vegyi fegyverek kifejlesztésének, gyártásának, felhalmozásának és használatának tilalmáról, valamint megsemmisítéséről szóló egyezményre (vegyifegyver-tilalmi egyezmény), valamint az 1540 (2004), 2118 (2013) és 2209 (2015) sz. ENSZ BT-határozatára. Az ENSZ Biztonsági Tanácsa – először egyéves időtartamra, amely szükség esetén a későbbiekben meghosszabbítható – OPCW–ENSZ közös vizsgálati mechanizmust hozott létre, hogy a lehetőségekhez mérten azonosítsa azokat a személyeket, szervezeteket, csoportokat és kormányokat, akik/amelyek elkövetőként, szervezőként, támogatóként vagy egyéb módon érintettek vegyi anyagoknak – többek között klórnak és más mérgező vegyi anyagoknak – a Szíriai Arab Köztársaságban fegyverként történő alkalmazásában, feltéve, hogy az OPCW tényfeltáró missziója megállapítja, illetve megállapította, hogy a Szíriai Arab Köztársaságban egy adott incidens során fegyverként vegyi anyagokat – többek között klórt és más mérgező vegyi anyagokat – is alkalmaztak, illetve feltehetőleg alkalmaztak. A mechanizmus gyakorlati létrehozása folyamatban van.
      Az Uniónak e célból támogatást kell nyújtania az OPCW és a közös vizsgálati mechanizmus számára a 2235 (2015) ENSZ BT-határozat, az OPCW Végrehajtó Tanácsának EC-M-48/DEC.1 határozata és a vegyifegyver-tilalmi egyezmény szerinti feladataik ellátásához.
      2.   A projektek leírása

      A.   1. projekt: az OPCW tényfeltáró missziója
      1.   A projekt célja
      Támogatás nyújtása az OPCW tényfeltáró missziója számára a 2235 (2015) ENSZ BT-határozat, az OPCW Végrehajtó Tanácsának EC-M-48/DEC.1 határozata és a vegyifegyver-tilalmi egyezmény szerinti megbízatásának végrehajtásához a tényfeltáró misszió kapcsolódó működési költségek fedezése révén. A költségekbe beletartozik a speciális készségekkel rendelkező külső tanácsadók (pl. tolmácsok és orvosok) igénybevétele, továbbá a tényfeltáró misszió csoportjának munkájához szükséges OPCW felszerelés.
      2.   Várt eredmények
      A tényfeltáró misszió által jelenleg végzett munka a mérgező vegyi anyagoknak a Szíriai Arab Köztársaságban történő használatára vonatkozó több állításra is fényt fog deríteni; a tényfeltáró missziónak emellett szorosan együtt kell működnie a közös vizsgálati mechanizmussal, hozzájárulva ezzel ahhoz, hogy a mechanizmus teljesítse a 2235 (2015) ENSZ BT-határozat 5. bekezdése szerinti megbízatását.
      3.   A projekt leírása
      A tényfeltáró misszió folytatni fogja annak vizsgálatát, hogy a Szíriai Arab Köztársaságban bekövetkezett állítólagos incidensek során fegyverként alkalmaztak, illetve feltehetőleg alkalmaztak-e vegyi anyagokat. A tényfeltáró misszió tevékenységei a már bekövetkezett és a feltételezések szerint a jövőben bekövetkező incidensekre egyaránt kiterjednek. Az tevékenységek összetettsége lényegesen eltérő lehet, éppen ezért a telepítések konkrét számát nem lehet pontosan meghatározni.
      A 2015-ös telepítésekkel kapcsolatos tapasztalatok alapján az OPCW arra számít, hogy 2016-ban a tényfeltáró misszió műveleteiben 6–12 felügyelő telepítésére lehet szükség hat küldetés keretében, amelyek mindegyikének időtartama hozzávetőlegesen három hét. Valószínű, hogy minden küldetés során speciális készségekkel rendelkező külső tanácsadókat is alkalmazni kell, például tolmácsokat és orvosokat.
      A tényfeltáró misszió tervezett tevékenységei a következők:

                  a)

                  meghallgatások: az állítólagos incidensek jellegéből fakadóan a tanúk széles körének meghallgatására lehet szükség. E körbe a következők tartoznak:

                              —

                              egészségügyi személyzet,

                              —

                              elsődleges beavatkozók,

                              —

                              kezelőorvosok,

                              —

                              sürgősségi osztályok,

                              —

                              egyéb tanúk.

                        Éppen ezért a meghallgatásokat végző csoportok tagjainak sokrétű szakértelemmel kell rendelkezniük, a fegyvereket, a vegyi anyagokat, a betegségek jeleit és tüneteit, továbbá a tolmácsolást is ideértve.

                  b)

                  orvosi vizsgálatok és orvosbiológiai mintavételezés;

                  c)

                  minták azonosítása, gyűjtése és elemzése;

                  d)

                  bizonyítékok kezelése, a nyílt forrásból származó, valamint a tanúk és a harmadik felek által szolgáltatott bizonyítékokat is ideértve. A meghallgatásokat végző csoportokén túl ezen a területen is különösen sokrétű szakértelemre van szükség;

                  e)

                  jelentések írása;

                  f)

                  képzés, a korszerű gyakorlati ismeretek fejlődésének követése érdekében a szinten tartó képzést is ideértve:

                              —

                              helyszíni biztonsági megközelítések,

                              —

                              meghallgatási technikák,

                              —

                              a bizonyítékok kezelése és tárolása, a felügyeleti láncot is ideértve,

                              —

                              háborús robbanóanyag-maradványokkal (ERW) kapcsolatos tájékoztatás,

                              —

                              mérgező vegyi anyagokról szóló tanfolyam,

                              —

                              igazságügyi szakértői ismeretek terjesztése,

                              —

                              alapszintű ipari kémia és kémiai jellemzés;

                  g)

                  helyszíni szemle és helyszínelés;

                  h)

                  a küldetést támogató személyzet és szakértelem biztosítása, különösen a bonyolultabb küldetések esetében.

            B.   2. projekt: az OPCW–ENSZ közös vizsgálati mechanizmus
      1.   A projekt célja
      Támogatás nyújtása a közös vizsgálati mechanizmus mielőbbi létrehozásához és a 2235 (2015) ENSZ BT-határozat szerinti teljes működőképességének kialakításához.
      2.   Várt eredmények
      Azoknak a személyeknek, szervezeteknek, csoportoknak és kormányoknak az azonosítása, akik/amelyek elkövetőként, szervezőként, támogatóként vagy egyéb módon érintettek vegyi anyagoknak – többek között klórnak és más mérgező vegyi anyagoknak – a Szíriai Arab Köztársaságban fegyverként történő alkalmazásában.
      3.   A projekt leírása
      Az ENSZ Biztonsági Tanácsa jóváhagyta az ENSZ-főtitkárnak a közös vizsgálati mechanizmus létrehozására és működésére vonatkozó ajánlásait, és felkérte az ENSZ főtitkárát, hogy az OPCW főigazgatójával egyeztetve haladéktalanul tegye meg a közös vizsgálati mechanizmus mielőbbi létrehozásához és teljes körű működéséhez szükséges lépéseket és intézkedéseket, többek között olyan pártatlan és tapasztalt személyzet felvétele révén, amelynek tagjai megfelelő készségekkel és szakértelemmel rendelkeznek a 2235 (2015) ENSZ BT-határozat szerinti feladatok maradéktalan végrehajtásához.
      A közös vizsgálati mechanizmust egy független, háromtagú testület (a továbbiakban: vezető testület) és a testület munkáját segítő, szakemberekből álló alapszemélyzet vezeti, amely három szervezeti egységbe tömörül. A közös vizsgálati mechanizmust ilyen értelemben egy teljes körű felelősséggel tartozó főtitkárhelyettes és annak a politikai, illetve a vizsgálati szervezeti egységért felelős két helyettese vezeti.
      A közös vizsgálati mechanizmus vezetőségének munkáját három szervezeti egység segíti. A New York-i székhelyű politikai hivatal biztosítja a politikai elemzést, a jogi tanácsadást, a médiakapcsolatokat és az adminisztratív támogatást. A hágai székhelyű vizsgálati hivatal szolgáltatásai a következők: vegyi elemzés és orvosi laboratóriumi vizsgálatok, igazságügyi szakértői tevékenység, hadianyag-ellátással kapcsolatos elemzések, vizsgálatok folytatása és információelemzés. A New York-i székhelyű műveleti támogató hivatal pedig támogatást nyújt a politikai és a vizsgálati szervezeti egység számára.
      A közös vizsgálati mechanizmus alapszemélyzetét – az adminisztratív funkciót betöltő tagjainak kivételével – a rendes költségvetésből kell finanszírozni. A Biztonsági Tanács úgy határozott, hogy az anyagi és technikai szükségleteket önkéntes hozzájárulásokból finanszírozzák. Az ENSZ főtitkára e célra létrehozott egy alapot, amelyet az ENSZ igazgatási és pénzügyi szabályzatával összhangban kell kezelni.
      Az ENSZ Biztonsági Tanácsa szerepének megerősítését, valamint a tömegpusztító fegyverek elterjedése jelentette kihívásokkal való szembenézéshez szükséges szakértelem növelését célul kitűző, a tömegpusztító fegyverek elterjedése elleni uniós stratégiával összhangban az Unió támogatja a 2235 (2015) ENSZ BT-határozat végrehajtását, elsősorban azokon a területeken, amelyeken nagy az esélye, hogy látható és gyors eredmény érhető el a közös vizsgálati mechanizmus létrehozásával és a teljes működőképességének kialakításával kapcsolatban.
      Idetartozik a következő tevékenységek támogatása:

                  a)

                  a vezető testület, a politikai és a vizsgálati hivatal, illetve a műveleti támogató hivatal New York-i és hágai irodái kialakításának befejezése, továbbá irodabútorok és – a közös vizsgálati mechanizmus által kapott, illetve létrehozott információk és anyagok biztonságos tárolása érdekében – zárható szekrények beszerzése;

                  b)

                  iratkezelési rendszer kidolgozása és megvalósítása egy olyan szilárd információbiztonsági rendszer keretében, amely a közös vizsgálati mechanizmus által a tevékenysége során szerzett, illetve létrehozott összes információra alkalmazandó; e rendszer keretében figyelembe kell venni a közös vizsgálati mechanizmus által kapott, illetve létrehozott információk és anyagok tárolásához és felhasználásához szükséges titoktartási és biztonsági követelményeket;

                  c)

                  a közös vizsgálati mechanizmus felügyelőinek a Szíriai Arab Köztársaságba való esetleges telepítésének előkészítése abban az esetben, ha azt a közös vizsgálati mechanizmus szükségesnek ítéli, és ha megállapítja, hogy okkal feltételezhető, hogy indokolt a Szíriába való beutazás, a Szíria területén található, de a Szíriai Arab Köztársaság ellenőrzése alá nem tartozó övezeteket is ideértve;

                  d)

                  kommunikációs és biztonsággal kapcsolatos berendezések, valamint irodaszerek beszerzése, ezáltal támogatva a közös vizsgálati mechanizmust a megbízatásának teljesítésében. Ebbe beletartoznak a b) pontban említett információbiztonsági rendszer megvalósításához szükséges informatikai eszközök (dedikált szerver, számítógépek, laptopok dokkolóállomásokkal, további számítógépek az internethez nem kapcsolódó intranetes hálózat számára, irat és CD/DVD megsemmisítők stb.) is.

            További szakértelem és tevékenységek a felmerülő újabb igényektől függően önkéntes hozzájárulásokból finanszírozhatók. Eseti alapon rövidebb időszakokra konzulens szakértőket is lehet alkalmazni, többek között az iratkezelési rendszer és a b) pontban említett információbiztonsági rendszer mihamarabbi kialakítása, valamint a szabványos működési eljárások kidolgozása érdekében.
      3.   Időtartam

      E projektek végrehajtásának becsült időtartama 12 hónap.
      4.   Végrehajtó ügynökségek

      Az 1. projekt technikai végrehajtására az OPCW kap majd megbízást. A projektet az OPCW személyzete, szakértők és alvállalkozók fogják végrehajtani.
      A 2. projektnek az OPCW–ENSZ közös vizsgálati mechanizmus nevében történő technikai végrehajtására az ENSZ Leszerelési Ügyek Hivatala kap majd megbízást. A projektet a közös vizsgálati mechanizmus személyzete, tanácsadók és alvállalkozók fogják végrehajtani.
      Az ENSZ és az OPCW tevékenységeiket az érintett partnerekkel – köztük nemzetközi szervezetekkel és ügynökségekkel – együttműködve dolgozzák majd ki tényleges szinergiák biztosítása és az átfedések elkerülése érdekében.
      5.   Az Unió láthatósága

      A végrehajtó ügynökségeknek megfelelő intézkedéseket kell tennie annak népszerűsítése érdekében, hogy az adott projektet az Unió finanszírozza. Ezek az intézkedések az Európai Bizottság által közzétett, az Európai Unió külső tevékenységére vonatkozó kommunikációs és láthatósági kézikönyvvel összhangban kerülnek végrehajtásra.
      6.   Jelentéstétel

      A végrehajtó ügynökségek elkészítik:

                  a)

                  a rendszeres jelentéseket a szóban forgó projektek végrehajtásáról; és

                  b)

                  a zárójelentést legfeljebb három hónappal az adott tevékenységek befejezését követően.

            7.   A projektek becsült összköltsége

      A projektek becsült összköltsége 4 586 096,00 EUR.